ჯას ნაკრძალი
ჯას ნაკრძალი (ინგლ. Dja Faunal Reserve, ფრანგ. Réserve de faune du Dja) — ნაკრძალი კამერუნში. დაარსდა 1950 წელს. ნაკრძალის უდიდესი ნაწილი მდებარეობს ქვეყნის აღმოსავლეთ რეგიონში, ხოლო მცირე ნაწილი მოქცეულია სამხრეთისა და ცენტრალურ რეგიონებში. 1987 წლიდან შეტანილია იუნესკოს მსოფლიო მემკვიდრეობის ძეგლების სიაში. ნაკრძალი ეკვატორული ტყის საკმაოდ მსხვილი მასივია. აქ წარმოდგენილია მცენარეთა 1500 სახეობა, ძუძუმწოვრების 107 და ფრინველების 320 სახეობა.